alexandrainst/scandi-wiki huggingface dataset:
Black Debbath

Black Debbath er et norsk heavy metal/hardrock-band som er kjent for sine humoristiske og politiske tekster.

Historie 
Bandet springer ut fra kunstnerkollektivet Duplex Records og består av Lars Lønning, Egil Hegerberg, Aslag Guttormsgaard og Ole Petter Andreassen. Kjent fra blant annet Gartnerlosjen, Hurra Torpedo, Bare Egil Band, Thulsa Doom, Maroder og El Doom & the Born Electric.

Siden platedebuten i 1999 med Tung, tung politisk rock har de sluppet syv studioalbum og et samlealbum, samt deltatt på flere samleutgivelser. Bandet driver i perioder utstrakt turnevirksomhet. 

Tung, Tung Politisk Rock ble gjenstand for kontrovers under Spellemannprisen 1999 da prisutdeler og bandmedlem Kristopher Schau gav Black Debbath prisen i klassen for tungrock i stedet for å gi den til de virkelige vinnerne, The Kovenant.

11. januar 2013 slapp Black Debbath albumet Nå får det faen meg være rock! Akademisk stoner-rock!. I januar 2015 slapp de sitt sjuende album Universell Riffsynsing og 26. oktober 2018 slapp de sitt åttende album Norsk Barsk Metal.

Medlemmer 
 Lars Lønning (vokal, gitar)
 Aslag Guttormsgaard (gitar, bass, vokal)
 Egil Hegerberg (bass, gitar, vokal)
 Ole Petter Andreassen (trommer)

Diskografi

Studioalbum 
 : Tung, tung politisk rock
 : Welcome to Norway
 : Den femte statsmakt
 : Naar vi døde rocker
 : Black Debbath hyller kvinnen!
 : Nå får det faen meg være rock! Akademisk stoner-rock!
 : Universell Riffsynsing
 : Norsk barsk metal
 : Age of Kørka

Samlealbum 
 :  Black Debbath's Beste – 10 år med Rock mot alt som er kult

Singler 
 : «Problemer innad i Høyre»
 : «Mongo Norway (a guide to nightlife in Oslo)»
 2001: «Martin Schanke»
 : «Den femte statsmakt»
 : «Motörhedda Gabler»
 2006: «Striden om Ibsens møblement»
 : «Nei til runkesti på Ekeberg»
 : «Bytt kjøkkenklut oftere»
 : «Pensjonsballade»
 2016: «Kompetansesentra for rytmisk musikk og rock (Demo)»
 2016: «Klein kaffe»
 2016: «1001-1002-1003»
 : «PILS!»
 : «Age of Kørka»

Referanser

Eksterne lenker   
 
 
 

Norske heavy metal-band
Norske doom metal-band
Band etablert i 1999
The Adventures of Ford Fairlane

The Adventures of Ford Fairlane er tittelen på en amerikansk spillefilm (1990).

Handling
Ford «Mr. Rock and Roll Detective» Fairlane har et liv som ikke er helt hva det ser ut til å være. Han har hendene fulle med å etterforske mord, samt å overvåke et barn mens han etterforsker. Han har dameproblemer, og rockestjernene han jobber for betaler dårlig. I tillegg må han samarbeide med en sleskete sjef for et plateselskap og en morder.

Priser og nominasjoner
Filmen vant flere priser under den 11. Razzie-utdelingen:
Vant
Verste skuespiller (Andrew Dice Clay)
Verste film
Verste manus
Nominert
Verste regi
Verste mannlige birolle (2 nominasjoner, både Gilbert Gottfried og Wayne Newton)

Rolleliste 
 Andrew Dice Clay som Ford Fairlane
 Wayne Newton som Julian Grendel
 Priscilla Presley som Colleen Sutton
 Lauren Holly som Jazz
 Brandon Call som The Kid
 Maddie Corman som Zuzu Petals
 David Patrick Kelly som Sam the Sleaze Bag
 Morris Day som Don Cleveland
 Robert Englund som Smiley
 Ed O'Neill som Amos
 Gilbert Gottfried som Johnny Crunch
 Vince Neil som Bobby Black
 Steve White som etterforsker Benny
 Kari Wuhrer som Melodi

Eksterne lenker
 
 

Krimkomedier fra USA
Filmer fra 1990
Razzie-vinnere
Engelskspråklige filmer
Actionkomedier fra USA
Ortofoto

Et ortofoto er et fotografi tatt fra fly eller satellitt. Bildet er georeferert, det vil si at det inneholder informasjon om hvordan det ligger i det virkelige terrenget, og tilsvarer da et kart som er i samme skala.

Ortofoto brukes ofte som underlag for å visualisere plandata.  Veitraséer, nye høyspentlinjer eller bygninger og annet kan presenteres på en lettforståelig måte.

Prosessen

Fotografering
Fotoene kommer enten fra fly eller satellitt.  Det foretrukne tidspunktet for fotografering i Norge er i juni.  Da får man friske farger fra nyutsprunge blader og luften er klarere enn senere på sommeren.  Solen står også høyt på himmelen slik at skyggene blir korte.

I fly så benyttes spesialkameraer med en filmstørrelse på 23 x 23 cm.  Opphenget i flyet er laget slik at kameraet står stille i forhold til bakkeplanet i det bildet tas.  Dette er for å minimalisere uskarphet på grunn av bevegelse.  Det punktet hvor bildet tas fra, standpunktet, noteres ned.  En datamaskin med GPS-mottaker i flyet sørger for dette.

I satellitter benyttes en rekke forskjellige typer kamera.  Tidlige varianter slapp ned en filmbeholder gjennom atmosfæren, men i dag benyttes digitale kameraer.

Bildene tas med stort overlapp, så det er bare midtre delen av hvert bilde som brukes i den endelige mosaikken.  Oppløsningen på bildene tilsvarer ofte cirka 20 cm på bakken.

Digitalisering
Kjemiske bilder digitaliseres med svært høy presisjon i et laboratorium.  De ferdige bildene blir svært store når de lagres ukomprimert.

Korrigering
Det digitale bildet tilpasses en modell av terrenget.  På den måten får hvert bildeelement (pixel) en kjent posisjon både i lengde, bredde og høyde.  Posisjonsdata for kameraet og perspektivet på bildet tas også med i beregningen for å få en riktig avbildning av terrenget.

Fargene på bildet korrigeres også slik at de passer sammen med de inntilliggende bildene.

Sammensying
Ortofotoene blir til slutt sydd sammen til hensiktsmessige størrelser.  Ortofoto som ligger inntil hverandre settes sammen, gjerne langs veier, vannkanter og lignende, der skjøten blir minst mulig synlig.

Den som har bestilt bildet får så et hensiktsmessig utsnitt.

Kilder
Michael Worboys, Matt Duckham: GIS: A Computing Perspective andre utgave, CRC Press (ISBN 0-415-28375-2)
Fremstilling av ortofoto

Se også
GIS
Topografisk kart
Spionsatellitt
Flyfoto
Skråfoto

Eksterne lenker 
 Norge i bilder - ortofoto av Norge

Kartografi
Slashdot

Slashdot (ofte forkortet /.) er en nettside som samler lenker til hovedsakelig teknologinyheter, hvor leserne kan kommentere nyhetene.  På mange måter ligner det en blogg.

Slashdot ble startet i 1997 av Rob Malda, og eies i dag av SourceForge, Inc.  Med årene har Slashdot fått en svært stor leserkrets, og kommentarer på de individuelle artiklene kommer nesten alltid over 200 i antall, og noen ganger over 1000.  Trafikken fra siden gjennom nyhetene de har lenket opp er ofte så stor at målet for lenken får tekniske problemer.  Dette kalles Slashdot-effekten, også når fenomenet oppstår på grunn av andre sider enn Slashdot.

Eksterne lenker
 

Nettsteder
Etableringer i 1997
Mario Luigi Ciappi

Mario Luigi Ciappi (født 6. oktober 1909 i Firenze i Italia, død 23. april 1996 i Roma) var en av den katolske kirkes kardinaler. Han var teolog for det pavelige hushold.

Han ble kreert til kardinal i 1977, pave Paul VIs siste konsistorium før han døde.

Han deltok ved konklavet august 1978 som valgte pave Johannes Paul I, og konklavet oktober 1978 som valgte pave Johannes Paul II.

Episkopalgenealogi 
Hans episkopalgenealogi er:
 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Alessandro Mattei (1744-1820) *1777
 Kardinal Pietro Francesco Galleffi (1770-1837) *1819
 Kardinal Filippo de Angelis (1792-1877) *1826
 Kardinal Amilcare Malagola (1840-1895) *1876
 Kardinal Giovanni Tacci Porcelli (1840-1895) *1876
Pave Johannes XXIII (1881-1963) *1924
 Kardinal Dino Staffa (1906-1877) *1970
 Kardinal Marco Luigi Ciappi, O.P. (1909-1996) *1977

Referanser

Eksterne lenker 
  Biografi på The Cardinals of the Holy Roman Church

Italienske kardinaler
Italienske katolske biskoper
Italienske dominikanere
Linjen Rebiba
Personer fra Firenze
Ork

Orker er eventyrfigurer, vanligvis framstilt med et mørkegrønt uhyggelig utseende og med store tenner stikkende ut av munnen. Orker er kjent fra både historier, film, videospill, rollespill og lignende. Ork er avledet fra orc, avledet fra det latinske Orcus som var et annet ord for den romersk-greske guden Pluto/Hades som hersket over underverden og de døde, og kan sammenlignes i Bibelsk forstand med demoner og lignende.

Orker i gammelengelsk og middelalderske sagn 
I gammelengelske (angelsaksiske) eventyr og sagn kjempet Beowulf mot den onde Grendel som skal ha nedstammet fra rasen Orc-néas, som betyr «døde orcus». Grendel bodde i en hule som lå under vann, akkurat som en annen av middelalderens orker, Spekkhoggeren. På engelsk kalles spekkhoggeren for orca og ble i en kilde fra middelalderen beskrevet som skjellet, stivbørstet, med grisetryne og støttenner.

Orker i Ringenes Herre 
Orker som de kjennes fra fantasyuniverset stammer fra Tolkiens Ringenes Herre. Tolkien har fått mye av sin inspirasjon fra sagnet om Beowulf. Hans orker bor i huler i klipper, hvor de tjener en enda mer ondskapsfull skapning enn de selv. I motsetning til orkene fra eksempelvis spillene Warhammer eller Warcraft har Tolkiens orker ikke grønn hud.

I Tolkiens oppdiktede univers Midgard tjener orkene de onde maktene. Melkor (Morgoth) gjorde mange alver til slaver. Han slo og ødela dem over lang tid, og av dem skapte han det elendige folket orker. Orkene er fylt med et hat til den som skapte dem, men frykten for ham tvinger dem til å følge ham.

Russiske soldater 

Under Russlands invasjon av Ukraina i 2022 ble russiske styrker ofte omtalt som "orker".

Referanser

Eksterne lenker
 Om orker i Encyclopedia of Arda

Arter i Tolkiens verden
Mytologi
Abu Dhabi

Abu Dhabi, offisielt Emiratet Abu Dhabi, (arabisk: إمارة أبو ظبيّ – imārat ābūw ẓ’ābīy, oversatt «gasellens far») er et av sju emirater som utgjør De forente arabiske emirater. Det er det største emiratet etter areal, og det nest største etter befolkning (etter Dubai). 

Abu Dhabi dekker ca. 86% av landarealet i landet. Presidenten i landet har sete i hovedstaden Abu Dhabi, som også er sete for mange oljeselskaper, ambassader og regjeringen. Al Ain er Abu Dhabis nest største befolkningsområde med 614.180 innbyggere (2007), og ligger 150 kilometer østover fra kysten.

Khalifa bin Zayed Al-Nahyan er emir både i Abu Dhabi og De forente arabiske emirater. Olje ble funnet i 1958, noe som førte til stor økonomisk vekst. Abu Dhabis økonomiske vekst og virksomhet er tuftet på funksjonen som senter for landets oljeindustri, samt hovedstadsfunksjonene.

Økonomi og transport 
Abu Dhabi står for om lag 60% av føderasjonens bruttonasjonalprodukt, med  en verdiskaping på om lag US$ 100 millioner per år (2006). Den viktigste inntektskilden er produksjon av olje, samt inntekter fra formuesplasseringer i fast eiendom og aksjemarkeder i Dubai og i utlandet. Oljen brukes som energikilde i transport, varmekraftverk, og til avsaltingsanlegg for sjøvann, med et stort slikt anlegg bl.a i oljebyen Ruwais, ved kysten vest i emiratet.

Det er internasjonale lufthavner i Abu Dhabi og Al Ain – Abu Dhabi internasjonale lufthavn og Al Ain internasjonale lufthavn. Motorvei nr 11 går fra Saudi-Arabia og Ruwais i vest, via Bani Yas, til Dubai i nord. Motorvei nr 22 går østover til Al Ain, og nr 33 går østover til Al Hiyar. 

De ledende havnene er Abu Dhabi (Port Zayed) og Ruwais. Det er ingen jernbane i landet.

Demografi og byer 
De 1 850 230 innbyggerne i Abu Dhabi er av svært variert etnisk og nasjonal herkomst. I likhet med naboemiratet Dubai, har også Abu Dhabi lykkes i å tiltrekke en mengde utenlandske arbeidere, eksperter og etablerere, som utgjør majoriteten av befolkningen.

De største byene i Abu Dhabi er:
 Abu Dhabi (inklusive Musaffah) – 860.000 innbyggere
 Al Ain (inklusive Al Yahar) – 614.000 innbyggere
 Bani Yas – 
 Ruwais – 
 As Shahamah – 
 Al Samhah – 
 Al Hiyar – 

Av disse er bare Abu Dhabi og Al Ain virkelige storbyer, og disse to byene vokser svært raskt.

Referanser

Eksterne lenker
IO Interactive

IO Interactive er et dansk spillutviklerfirma mest kjent for videospillserien Hitman og videospillene Kane & Lynch: Dead Men og Kane & Lynch 2: Dog Days. Firmaet ble etablert i 1998.

Firmaet var det første som brukte det nå mye utbredte filledukkefysikk-systemet. Dette systemet innebærer i grove trekk at personer har bevegelige legemsdeler som hver for seg er berørt av fysikkens lover, spesielt gjelder dette døde personer.

Spill fra IOI har til nå blitt utgitt av den internasjonale utgiveren Eidos Interactive.

Utgivelser

Eksterne lenker 
 

Danske IT-selskaper
Videospillutviklere
Selskaper etablert i 1998
Petter Belsvik

Petter Belsvik (født 2. oktober 1967) er en norsk fotballtrener og tidligere fotballspiller.

Han scoret totalt 159 mål i Eliteserien. Han er med dette på tredjeplass på listen over flest scorede mål sammenlagt, etter Sigurd Rushfeldt og Harald Martin Brattbakk. Til tross for dette spilte han aldri for det norske , og ble heller aldri toppscorer i Eliteserien. Han ble til gjengjeld cupmester med  i 1998, og seriemester med Rosenborg Ballklub i 2000.

Etter at han la opp som spiller etter 2003-sesongen, var Belsvik en del av trenerapparatet i Stabæk fra 2004 til 2008. Han var assistenttrener under Jan Jönsson da Stabæk tok seriegull i 2008. Fra 2009 til 2011 var Belsvik assisenttrener i Lillestrøm. Belsvik var fra 1. januar 2012 hovedtrener for Stabæk, men gikk til Fram Larvik før 2014-sesongen etter at kontrakten hans utløp. Han var trener i Fram Larvik til 2018, og fra 2018 til 2019 var han daglig leder i Larvik Håndballklubb.

Klubbkarriere 
Belsvik er den spilleren som har spilt for flest norske eliteserieklubber. Han er også den som har scoret for flest ulike norske eliteserieklubber. Han spilte eliteseriefotball for , Ham-Kam, Start, , Rosenborg, Vålerenga og Lillestrøm, og han har også hatt korte opphold i utlandet – for den engelske klubben Southend, danske  og østerrikske .

Meritter 
 Seriemester med Rosenborg (2000 og 2001)
 Seriemester med Aalborg (1994/95)
 NM–finalevinner med Stabæk (1998)

Karrierestatistikk

Klubbstatistikk

Referanser

Eksterne lenker 
 
 
  Aabsport.dk – Belsviks spillerprofil
  Rosenborg.info – Belsviks spillerprofil
  Austria-archiv.at – Belsviks spillerprofil

Norske fotballspillere
Norske fotballtrenere
Fotballspillere for Lillehammer FK
Fotballspillere for FK Austria Wien
Fotballspillere for HamKam
Fotballspillere for Lillestrøm SK
Fotballspillere for Molde FK
Fotballspillere for Rosenborg BK
Fotballspillere for Southend United FC
Fotballspillere for Stabæk Fotball
Fotballspillere for Idrettsklubben Start
Fotballspillere for Vålerenga Fotball
Fotballspillere for Aalborg BK
Norske fotballspillere i Danmark
Norske fotballspillere i England
Norske fotballspillere i Østerrike
Fotballtrenere for Stabæk Fotball
Personer fra Lillehammer kommune
János Csernoch

János Csernoch  (født 18. juni 1852 i Szakolcza i Østerrike-Ungarn, død 25. juli 1927 i Esztergóm i Ungarn) var en av den katolske kirkes kardinaler. Han var biskop av Csanád 1908–1912, erkebiskop av Kalocsa 1911–1912 og erkebiskop av Esztergóm 1912–1927. Han kronet kong Karoly IV av Ungarn i 1916.

I 1907 var han en av grunnleggerne av Det katolske parti i Ungarn.

Han ble kreert til kardinal i 1914 av pave Pius X, med Sant'Eusebio som tittelkirke.

Han deltok ved konklavet 1914 som valgte pave Benedikt XV, og konklavet 1922 som valgte pave Pius XI.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Kardinal Flavio Chigi den eldre (1631-1693) *1686
 Kardinal Giovanni Antonio Guadagni (1674-1759) *1724
 Kardinal Christoph Bartholomäus Anton Migazzi von Waal und Sonnenthurn (1714-1803) *1751
 Kardinal József Batthyány (1727-1799) *1759
 Erkebiskop Ferenc Fuchs (1744-1807) *1788
 Erkebiskop István Fischer de Nagy (1754-1822) *1804
 Biskop József Vurum (1763-1838) *1816
 Biskop Ferenc (František) Lajcsák (Lajčák) (1772-1833) *1825
 Kardinal János Keresztély Scitovszky (1775-1866) *1828
 Kardinal János Simor (1813-1891) *1857
 Biskop Károly Hornig (1840-1917) *1888
 Kardinal János Csernoch (1852-1927) *

Referanser

Eksterne lenker 
  Biografi på The Cardinals of the Holy Roman Church

Ungarske katolske biskoper
Ungarske kardinaler
Linjen Rebiba
Personer fra Okres Skalica
Borgermester

En borgermester er den øverste administrative og politiske lederen for en by eller kommune. Borgermesteren kan være valgt direkte av innbyggerne, eller velges av et bystyre eller kommunestyre.

Borgermesteren er vanligvis jurisdiksjonens utøvende myndighet. I noen jurisdiksjoner delegerer borgermesteren mye av sin utøvende makt til en administrativ leder, for eksempel en byrådsleder.

Norge 
Fra 1430-tallet fikk noen byråd en eller to formenn med tittelen borgermester. Også Danmark og Sverige innførte dette embedet i løpet av 1400-tallet. I Oslo nevnes to borgermestre i 1439, i Tønsberg en i 1444, mens Bergen og Trondheim først fikk borgermestere etter reformasjonen. Kanskje skyldes dette at begge byene var av slik politisk og økonomisk betydning at bystyrene først stod friere etter at kirken og Hansaforbundet var blitt varig svekket.

Betegnelsen rådmann ble tatt i bruk i forbindelse med de nye kommunelovene av 1938. Ved kommuneloven av 10. juni 1938 som trådte i kraft fra 1.1.1939, ble tittelen «borgermester» erstattet med «rådmann». Dette vedtaket var ikke overensstemmende med justisdepartementets lovproposisjon eller med innstillingen, men ble vedtatt i odelstinget og lagtinget med én stemmes overvekt. Inntil 1665 hadde Bergen to borgermestre, siden tre, idet magistraten bestod av en president og to borgermestre. Hertil kom seks rådmenn, siden redusert til fire. I 1828 blev det bestemt at magistraten skulle bestå av én borgermester og to rådmenn, i 1894 endret til «første borgermester» og to borgermestre, inntil kommuneloven av 1921 og loven om magistratembedenes opphevelse.

Færøyene 
På Færøyene fungerer en borgarstjóri, «borgermester», på samme måte som en ordfører i Norge, mens administrasjonssjefen tituleres kommunustjóri, «kommunaldirektør», eller kommunuskrivari, «kommunalsekretær». Færøyske valg er personvalg, og den nye borgermesteren er stort sett den kandidaten som fikk flest stemmer i valget, mens kandidaten med nest flest stemmer blir viseborgermester. Tórshavnar kommuna har, som eneste færøyske kommune, to viseborgermestre.

Danmark 
I Danmark brukes betegnelsen borgmester om den øverste politiske lederen for en kommune. Borgmesteren velges fra og av de folkevalgte medlemmene av kommunestyret (byråd eller kommunalbestyrelse) og er formann og møteleder for styret. I København er overborgmesteren den øverste politiske lederen valgt fra og av medlemmene av Københavns borgerrepresentasjon. I alle kommuner utnevnes i tillegg en eller to viseborgermestre (viceborgmestre).

Tyskland 
I Tyskland brukes betegnelsen Bürgermeister.

Referanser

Se også 
Ordfører

Politiske beskjeftigelser
Jason Alexander

Jason Alexander (født Jason Scott Greenspan 23. september 1959 i Newark i New Jersey) er en amerikansk skuespiller. Han er best kjent fra rollen som «George Costanza» i TV-serien Seinfeld. Før han ble med i Seinfeld var han best kjent som teaterskuespiller. Han har vært med i en rekke Broadway-skuespill, og vunnet én Tony-pris.

I rollen som George brukte Jason ofte klær som var én størrelse for liten, for å få figuren til å virke «ukul».

31. mai 1981 giftet Jason Alexander seg med Daena E. Title. To sønner: Gabriel (født august 1991) og Noah (født februar 1996).

Filmografi

Skuespiller

Regi

Eksterne lenker 
 
 
 

Skuespillere fra USA
Regissører fra USA
Komikere fra USA
Tony Award-vinnere
Personer fra Newark
Fødsler i 1959
Jerry Stiller

Gerald Isaac «Jerry» Stiller (født 8. juni 1927 i Brooklyn i New York City i USA, død 11. mai 2020 samme sted) var en amerikansk skuespiller og komiker. Han er kjent fra rollene som Dougs svigerfar i Kongen av Queens, og som Georges far i Seinfeld.

Liv og virke

Bakgrunn
Jerry Stiller var ett av fire barn av Bella Citrin og William Stiller, som var bussjåfør. Hans besteforeldre på farssiden var østerrikske jødiske immigranter og hans besteforeldre på morssiden var russiske jøder.

Han ble utdannet på Surprise Lake Camp i Cold Spring og Seward Park High School i New York.

Etter hjemkomsten fra andre verdenskrig og tjeneste i United States Army, gikk han ved Syracuse University, der han tok en bachelorgrad i tale og drama i 1950. Han studerte også drama ved HB Studio i Greenwich Village.

Karriere
I yngre dager var han stand-up-komiker. I 1953 var han med i Phoenix Theater oppsetning av Coriolanus (instruert av John Houseman). 

Stiller deltok i flere spillefilmer, særlig kjente filmer er Zoolander (2001) og Secret of the Andes (2000) der blant andre Nancy Allen var med. 9. februar 2007 ble Stiller og kona hedret med en felles stjerne på Hollywood Walk of Fame.

Den 28. oktober 2010 dukket Stiller og hans kone opp på en episode av The Daily Show med Jon Stewart. Stiller skrev forordet til boken Festivus: The Holiday for the rest of us (ISBN 0-446-69674-9) av Allen Salkin, utgitt 26. oktober 2005. Hans memoarer ble utgitt i 2000.

På slutten av 1990-tallet dukket Stiller opp i en serie av Nike TV-reklamer sammen med hovedtreneren for Green Bay Packers, Vince Lombardi. Stiller var en stor entusiast av kampsport.

Stiller var far til skuespillerne Ben og Amy Stiller.

Filmer med Jerry Stiller

 1970 A Memory of Two Mondays
 1974 Katastrofealarm
 1974 Pelham 1-2-3 kapret
 1976 Høyt spill i klostret
 1976 The Ritz
 1980 Those Lips, Those Eyes.
 1981 Madame X 1983 The Other Woman 1985 The McGuffin 1986 Seize the Day 1987 Nadine – en skuddsikker kjærlighet 1987 Helt på styr 1988 Hairspray (1988) 1989 That's Adequate 1991 Highway to Hell 1991 Women and Men 2: In Love There are No Rules 1993 The Pickle 1995 Heavyweights 1997 Subway Stories 1997 Stag 1997 The Deli 1997 Camp Stories 1998 Kongen av Queens (tv-serie)
 1998 Die Story Von Monty Spinnerratz 1999 Reinsdyret Robbie og det store reinsdyrstevnet 1999 A Fish in the Bathtub 1999 The Suburbans 2000 Chump Change 2000 My 5 Wives 2000 The Independent 2001 On the Line 2001 Zoolander 2002 Reinsdyret Robbie og legenden om vikingene 2002 Keeping it Real: The Adventures of Greg Walloch 2002 Serving Sara 2003 Bitter Jester 2003 Disney's Teacher's Pet 2004 Løvenes konge (IMAX) 2007 Hairspray (2007) 2007 The Heartbreak Kid (2007) 2009 Ice Dreams (2009) Skipper

Referanser

Eksterne lenker 
 

Skuespillere fra USA
Personer fra New York City